《和长安孙舍人见寄》
宋代·魏野

长安君到转民安，夏少炎蒸腊少寒。
接使管玄登月榭，劝农旌旆入烟峦。
龙池似锦花堪赏，鹑野如云稼好观。
见说添苏亚苏小，随轩应是佩珊珊。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。